Diari Oficial de la Generalitat Valenciana


Sumari del DOGV 4301, del 26-07-2002 (2002/7487)

Notificació a l'empresa Joker Plus, SL. Expedient número V-122/2001.
--------------------------------------------------------------------

### Dades del document

Número de DOGV
:   4301

Data del DOGV
:   26-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7487


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a l'empresa Joker Plus, SL. Expedient número V-122/2001. [2002/M7487]
  
El senyor Ramón Escrig Moreno, president de la Junta Arbitral de Transports de València,
  
D'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Joker Plus, SL, d'Alfafar (València), que s'ha dictat laude en l'expedient abans referenciat com a conseqüència del procediment seguit en este i que no ha pogut ser comunicat per absència, parador desconegut, caducat o refusat.
  
El text del laude és el següent:
  
«Tribunal: president: Ramón Escrig Moreno. Vocals: José Manuel Aparisi Torres. Fco. Jesús López Llorens, excusa la seua assistència. Secretària vocal: Gumersinda Sánchez Ruíz. Parts: reclamant: Corgar 98 SA (Seur), representada per Francisco García Cortés, assistit per la lletrada Isabel Jimeno Benlloch. Reclamat: Joker Plus, SL. No compareix. València, 28 de maig de 2002 i a les 17.00 hores es constituïx la Junta Arbitral de Transports pels membres expressats al marge i amb l'assistència de la part reclamant per a resoldre l'expedient V-122/2001, i es procedix a la realització de la vista oral respecte de la reclamació següent: impagament de ports.
  
Iniciada la vista oral pel president es procedix a comprovar la identitat de la part reclamant, i la qualitat amb què intervé, i es comprova a més la correcta notificació de la reclamació i la citació a la vista de la part demandada, la qual s'ha realitzat mitjançant edicte publicat en el Diari Oficial de la Generalitat Valenciana número 4.238, de 29.04.2002.
  
Seguidament se li concedix la paraula al reclamant el qual es ratifica en el que exposa en la reclamació, i la deixa basada en els següents
  
Antecedents de fet
  
1. Com a conseqüència de les relacions comercials entre les parts es van realitzar diversos transports per a la demandada, durant els mesos compresos entre abril i juliol de 2001.
  
2. Dels dits transports es van girar les corresponents factures, de conformitat amb l'acord de prestació de servicis subscrit per ambdues parts, les quals arribada la data del venciment no van ser abonades. L'import total d'estes és de 5.254,78 euros (874.321 PTA), de les quals es van realitzar pagaments a compte per import de 435,55 euros (72.469 PTA), i queda un deute pendent de 4.819,23 euros (801.852 PTA), que són les que hui es reclamen.
  
3. S'ha intentat el cobrament del dit deute sense obtindre cap resultat, s'interposa la reclamació, i es sol·licita que siga reconegut el seu dret i conseqüentment es condemne la reclamada al pagament dels transports realitzats per l'import expressat anteriorment.
  
Són d'aplicació els següents
  
Fonaments jurídics
  
I. La competència territorial de la junta ve determinada en l'article 7.2. del Reglament de la LOTT (RD 1.211/1990), i la submissió a esta queda establida en l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: ?es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 500.000 pessetes i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.-
  
En este sentit, consta la submissió a esta Junta Arbitral de Transports en l'acord comercial per a la prestació de servicis subscrit entre ambdues mercantils.
  
II. A través de les declaracions efectuades pel reclamant en l'acte de la vista, ha quedat acreditada la realització dels transports per compte de la reclamada, sense que sobre el seu compliment existisca cap objecció, segons es desprén de la documentació presentada amb la demanda i en l'acte de la vista oral. Tot això es deduïx dels fets davant la falta de compareixença de la reclamada.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta per unanimitat dels membres, dicta el laude següent:
  
Estimar la demanda interposada per Corgar 98, SA (Seur) contra Joker Plus, SL, per haver quedat acreditat durant la vista l'execució dels transports i reconegut el seu dret al cobrament de la quantitat reclamada de 4.819,23 euros (801.852 PTA) Per tant, Joker Plus, SL, haurà d'abonar a Corgar 98, SA, la quantitat de 4.819,23 euros (quatre mil huit-cents dènou euros amb vint-i-tres cèntims).
  
Este laude serà executiu si en el termini de 10 dies, comptadors a partir de l'endemà de la recepció d'este, no és complit per la mercantil reclamada.
  
Contra esta resolució, només es pot interposar recurs d'anul·lació davant de l'Audiència Provincial, que haurà de presentar-se en els 10 dies següents al de la notificació del laude, o d'aclariment, en els cinc dies següents al de la notificació d'este.
  
Contra el laude arbitral ferm només es pot interposar demanda de revisió, de conformitat amb el que establix la legislació processal per a les sentències processals fermes.
  
I perquè així conste, firmen el present laude els membres del tribunal expressats al marge, en el lloc i en la data indicats.»
  
Els dits terminis de recursos continguts en el laude transcrit seran computables a partir de l'endemà de la publicació del present edicte en este Diari Oficial de la Generalitat Valenciana.